МОДЕЛ

На основу члана 20. став 1. тачка 10. и члана 78. став 1. Закона о локалној самоуправи („Службени гласник Републике Србије“, бр. 129/2007, 83/2014 – др. закон, 101/2016 – др. закон, 47/2018), члана \_\_\_\_\_\_ Статута општине/града \_\_\_\_\_\_\_\_\_\_ („Службени лист општине/града \_\_\_\_\_\_\_\_\_\_”, бр. \_\_\_\_\_\_), члана \_\_\_\_\_\_ Пословника Градског/Општинског Већа („Службени лист општине/града \_\_\_\_\_\_\_\_\_\_”, бр. \_\_\_\_\_\_), Градско/Општинско Веће \_\_\_\_\_\_\_\_\_\_\_, на седници одржаној \_\_\_\_\_\_\_\_ доноси

**РЕШЕЊЕ О ОБРАЗОВАЊУ РАДНОГ ТЕЛА ЗА ПОДРШКУ ПОДСТИЦАЈНОМ РОДИТЕЉСТВУ И РАЗВОЈУ ДЕЦЕ**

**Предмет решења**

**Члан 1.**

Образује се Радно тело за подршку подстицајном родитељству и развоју деце (у даљем тексту: Радно тело), као мулти-секторско тело, у циљу унапређењу постојећих и дефинисању нових мера јавне политике усмерених на подршку подстицајном родитељству и развоју деце на територији \_\_\_\_\_\_\_\_\_\_\_\_\_(општине/града)

Радно тело образује се као стално[[1]](#footnote-1) стручно-саветодавно Радно тело Већа општине/града.

Овим Решењем уређују се састав, задаци, начин функционисања, и средства за рад Радног тела.

**Састав Радног**  **тела**

**Члан 2.**

Радно тело чине по један члан и заменик члана из следећих органа, установа, организација:

* Органа управе који је непосредно задужен за послове дечије заштите;
* Предшколске установе [назив предшколске установе];
* Дома здравља;
* Центра за социјални рад;
* \_\_\_\_\_\_\_\_\_\_\_\_\_\_\_\_\_\_\_(назив организације цивилног друштва][[2]](#footnote-2).
* Опционо: Регионалног Завода за јавно здравље[[3]](#footnote-3)

 Председник општине/градоначелник је председник Радног тела по функцији.

**Задаци радног**  **тела**

**Члан 3.**

Задаци Радног тела су да планира и надзире спровођење мера јавне политике из различитих области које су усмерене на подршку подстицајном родитељство и развоју деце, а посебно:

* Анализира постојеће стање у локалној заједници и мере које спроводи и финансира локална самоуправа и дефинише кључне приоритете за деловање у локалној заједници у области подстицајног родитељства и развоја деце;
* Учествује у изради и имплементацији локалних мера за унапређење подршке подстицајном родитељству у првим годинама развоја детета и предлаже Градском/Општинском Већу измене и допуне релевантних постојећих стратешких и програмских докумената односно израду нових докумената, јавних политика којима би се планирале посебне мере за подршку подстицајном родитељству и развоју деце;
* Даје подршку Градској/Општинској управе и Градском/Општинском већу у процесу припреме Предлога буџета града/општине и предлоге за опредељивање финансијских средстава за финансирање програма и сервиса за подршку подстицајном родитељству и развоју деце унутар стратешких опредељења и јавних политика;
* Координира размену информација и података између установа, институција и организација које су у локалној заједници задужене за посебна питања подршке родитељству и развоју деце и разматра и дефинише мере заједничког односно интегрисаног мулти-секторског деловања у спровођењу јавних услуга и мера подршке у овим областима;
* Учествује у процесу дефинисања тема и начина комуникације локалних органа са родитељима и будућим родитељима у вези са питањима подршке родитељству и развоја деце и по потреби предлаже Градском/Општинском већу посебну локалну стратегију комуникације у вези са овим темама;
* Остварује сарадњу са организацијама цивилног друштва, међународним и домаћим развојним партнерима, који дају подршку родитељству и развоју деце, припрема идеје и предлоге за спровођење локалних програма, пројеката и/или услуга подршке у овој области и учествује у изради и спровођењу пројеката и програма за подршку родитељству и развоју деце, у којима је Град/општина носилац или партнер;
* Предузима и друге активности неопходне за остваривање наведених задатака које му додели Градско/Општинско веће.

**Функционисање Радног**  **тела**

**Члан 4.**

Председник радног тела сазива и председава седницама Радног тела.

Радно тело одржава састанке најмање једном у два месеца. Стручну и административно-техничку подршку Радном телу пружа градска/општинска управа.

На састанке Радног тела могу се позивати стручњаци и представници других органа, установа или организација који немају своје представнике у Радном телу, ако је то потребно ради информисања чланова Радног тела о одређеном питању.

Радно тело доноси пословник којим детаљније уређује начин рада.

Радно тело подноси годишње извештаје о свом раду Градском/Општинском већу.

**Средства за рад**

**Члан 5.**

Средства за рад Радног тела обезбеђује Општина/Град.

Чланови Радног тела не примају посебну накнаду за рад у Радном телу.

**Именовање чланова**

**Члан 6.**

Општинско/градско веће донеће решење о именовању чланова радног тела у року од \_\_\_\_\_\_\_\_\_\_\_дана [[4]](#footnote-4) од дана доношења овог решења.

**Објављивање**

**Члан 7.**

Ово решење објављује се у *Службеном*  *листу/гласнику*\_\_\_\_\_\_\_\_\_\_\_\_ (службено гласило у коме се објављују акти органа Општине/Града).

Општинско/Градско веће \_\_\_\_\_\_\_\_\_\_\_\_\_\_\_

Број \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 202Х. године

1. Сугестија СКГО је да се Радно тело формира као стално радно тело. У случају да се Радно тело формира као повремено, овим актом је потребно уредити и трајање истог. [↑](#footnote-ref-1)
2. Препорука СКГО је да Радно телу у саставу има барем једну а пожељно више локалних или регионалних организација цивилног друштва које се баве питањима раног развоја деце и подршке родитељству. Препорука СКГО је да у радном телу градске општине учествују и представници Града односно надлежне градске управе (нпр. Београд, Секретаријат за образовање и дечију заштиту). [↑](#footnote-ref-2)
3. Сугестија СКГО је да представник Завода буде члан тела поготово у случајевима када је седиште Завода у граду/градској општини. [↑](#footnote-ref-3)
4. Препорука СКГО је да се чланови Радног тела изаберу у најкраћем могућем року. [↑](#footnote-ref-4)